Likumprojekts

**Grozījumi Apdrošināšanas un pārapdrošināšanas starpnieku darbības likumā**

Izdarīt Apdrošināšanas un pārapdrošināšanas starpnieku darbības likumā (Latvijas Republikas Saeimas un Ministru Kabineta Ziņotājs, 2005, 8. nr.; 2007, 24. nr.; 2009, 17. nr.; Latvijas Vēstnesis, 2013, 192. nr.; 2015, 127. nr.; 2017, 152. nr.) šādus grozījumus:

1. Izteikt 45.panta pirmo daļu šādā redakcijā:

“(1) Ja apdrošināšanas un pārapdrošināšanas starpnieks nepilda šā likuma 3.panta otrās, piektās un desmitās daļas, 4.panta pirmās daļas, 10.panta pirmās daļas 7., 8., 9., 10. un 11.punkta un ceturtās daļas, 12.panta trešās un septītās daļas, 16.panta trešās daļas, 18.panta pirmās daļas, 21.1 panta pirmās daļas, 24.panta, 25.panta pirmās un otrās daļas un 41.panta pirmās, otrās un trešās daļas prasības vai apdrošināšanas un pārapdrošināšanas starpnieka darbība neatbilst šā likuma 1.panta pirmās daļas 5., 6., 7., 16. un 17.punkta prasībām, Finanšu un kapitāla tirgus komisija ir tiesīga uzlikt apdrošināšanas un pārapdrošināšanas starpniekam soda naudu līdz 14 200 euro. Par darbībām, kuru rezultātā tiek pārkāptas normatīvo aktu prasības noziedzīgi iegūtu līdzekļu legalizācijas un terorisma finansēšanas jomā, Komisija piemēro Noziedzīgi iegūtu līdzekļu legalizācijas un terorisma finansēšanas novēršanas likumā noteiktās sankcijas.”

2. Papildināt pārejas noteikumus ar 20. punktu šādā redakcijā:

"20.  Grozījumi likumā izsakot jaunā redakcijā 45.panta pirmo daļu, stājas spēkā vienlaikus ar 2017. gada X.X grozījumiem “Noziedzīgi iegūtu līdzekļu legalizācijas un terorisma finansēšanas novēršanas likumā.".

Finanšu ministre D.Reizniece-Ozola